Դինեշ Չանդրա Սեն

Ռայ Բահադուր **Դինեշ Չանդրա Սեն** (. ),  բենգալացի գրող, մանկավարժ և բենգալական բանահյուսության հետազոտող։ Կալկաթայի համալսարանի բենգալերենի  և բենգալական  գրականության բաժնի պրոֆեսորադասախոսական կազմի հիմնադիր անդամ էր  և Ռամտանու Լահիրիի գիտաշխատող: Մահացել է 1939 թվականին Կալկաթայում։

## Կյանքի վաղ շրջան և ընտանիք
Սենը ծնվել է Իշվար Չանդրա Սենի և Ռուպալատա Դևիի ընտանիքում, Սուապուր գյուղում (ներկայիս Բանգլադեշի Դաքա շրջանում): Նրա մոր ընտանիքը Մանիկգանջ շրջանի *Բոգջուրից* էր։ Հիրալալ Սեննը մորական կողմից նրա զարմիկն էր։ Նրա թոռ Սամար Սենը նշանավոր բենգալացի բանաստեղծ էր:

## Կրթություն և կարիերա
1882 թվականին ընդունվել է Դաքայի Յագաննաթ համալսարան : 1885 թվականին  հանձնել է FA քննությունը Դաքայի քոլեջում : 1889 թվականին  գերազանցությամբ հանձնել է բակալավրիատի քննությունը անգլիական գրականությունից: 1891 թվականին դարձել է Կոմիլայի Վիկտորիա դպրոցի տնօրեն։ 1909–13-ին աշխատել է Կալկաթայի համալսարանի բենգալերենի և բենգալական գրականության նորաստեղծ բաժանմունքում։ 1913 թվականին դարձել է Ռամտանու Լահիրիի գիտաշխատող նույն բաժնում։ 1921 թվականին Կալկաթայի համալսարանը նրան շնորհել է գրականության դոկտորի աստիճան՝ հաշվի առնելով նրա գիտական աշխատանքները: 1931 թվականին Բենգալիայի գրականության բնագավառում ունեցած ավանդի համար նա ստացել է *Ջագաթթարինի ոսկե մեդալ* ։ 1932 թվականին անցել է թոշակի:

## Աշխատություններ
Բեղմնավոր գործունեություն է ծավալել բենգալական բանահյուսության հավաքագրման,  հավաքչական աշխատանքների հիման վրա ժողովածուների կազմման, բանահյուսական նյութի վերլուծաբար ուսումնասիրման ասպարեզներում։ Չանդրա Կումար Դեի հետ համագործակցելով՝ հրատարակել է *Mymensingh Gitika-ն* ( Մայմենսինգի բալլադներ)՝ 21 բալլադներից բաղկացած ժողովածուն:

1890 թվականին՝ Կոմիլա Վիկտորիայի դպրոցի տնօրեն աշխատելու ընթացքում, Դինեշ Չանդրա Սենը այցելել է Բենգալիայի գյուղական տարբեր շրջաններ և հավաքել հին բենգալական ձեռագրեր, գրի առել բանահյուսական պահպանված նմուշներ և այդ ամենն օգտագործել բենգալական գրականության պատմությունը գրելիս: 1905 թվականին նա առաջին անգամ հրատարակել է «Չուտիխաներ Մահաբհարաթա»-ի երկու տարբերակները: Դինեշ Չանդրա Սենի հեղինակած «Բրիհաթ Բանգա» / Brihat Banga (Մեծ Բենգալիա. սոցիալական պատմություն ) երկհատոր աշխատությունը ևս եզակի, կոթողային երկ է Բենգալիայի պատմության ուսումնասիրության մեջ: 

Նրա հանրահայտ «Բենգալական գրականության պատմություն» աշխատությունը, որն առաջին անգամ հրատարակվել է 1911 թվականին, արժանացել է համընդհանուր ճանաչման և մասնագետների բարձր գնահատականին։  

### Բենգալերեն
* *Bangla Bhasa O Sahitya* (1896)
* *Tin Bandhu* (Երեք ընկեր) (1904)
* *Ramayani Katha* (Ռամայանայի հեքիաթներ) (1904)
* *Behula* (a folk tale) (1907)
* *Sati* (1907)
* *Phullara* (1907)
* *Jada Bharat* (1908)
* *Sukatha* (էսսեների ժողովածու) (1912)
* *Grihashri* (1916)
* *Nilmanik* (1918)
* *Mukta Churi* (1920)
* *Saral Bangla Sahitya* (1922)
* *Vaidik Bharat* (Վեդայական Հնդկաստան. Վեդաների պատմությունների հիման վրա) (1922)
* *Gharer Katha O Yugasahitya* (ինքնակենսագրական երկ) (1922)
* *Aloke Andhare* (1925)
* *Chaukir Vidambana* (1926)
* *Oparer Alo* (1927)
* *Pauraniki* (հեքիաթներ Պուրանաներից) (1934)
* *Brihat Banga* (Մեծ Բենգալիա. սոցիալական պատմություն ) երկու հատորով (1935)
* *Ashutosh Smriti Katha* (1936)
* *Shyamal O Kajjal* (1936)
* *Padavali Madhurya* (1937)
* *Puratani* (1939)
* *Banglar Puranari* (1939)
* *Prachin Bangla Sahitye Musalmaner Avadan* (1940)
* *Rakhaler Rajgi*

### Անգլերեն
* *History of Bengali Language and Literature / Բենգալերենի և բենգալական գրականության պատմություն* (1911)
* *Sati / Սաթի* (1916)
* *The Vaishnava Literature of Medieval Bengal / Միջնադարյան Բենգալի Վայշնավայի գրականությունը* (1917)
* *Chaitanya and His Companions / Չայտանյան և նրա ուղեկիցները* (1917)
* *The Folk Literature of Bengal / Բենգալիայի ժողովրդական գրականությունը* (1920)
* *The Bengali Ramayana / Բենգալական Ռամայանան* (1920)
* *Bengali Prose Style / Բենգալական արձակի ոճը, 1800-1857* (1921)
* *Chaitanya and His Age / Չայտանյան և նրա դարաշրջանը* (1922)
* *Eastern Bengal Ballads in four volumes / Արևելաբենգալյան բալլադներ* - չորս հատորով (1923–1932)
* *Glimpses of Bengal Life / Բենգալյան կյանքի ակնարկներ* (1925)

## Ծանոթագրություններ

Կատեգորիա:1866 ծնունդներ
Կատեգորիա:1939 մահեր
Կատեգորիա:Կալկաթայի համալսարանի շրջանավարտներ
Կատեգորիա:Հնդիկ ակադեմիկոսներ
Կատեգորիա:Հնդիկ գրողներ